Kevin Speysi

Kevin Speysi (; ) — ABŞlı aktyor, rejissor və ssenarist. Karyerasına 1980-ci illərdə "köməkci" aktyor kimi müxtəlif film və televiziya şoularında rol alaraq başladı. 1990-cı illərdə The Usual Suspects (1995) filmindəki roluna görə "Ən yaxşı köməkci aktyor" nominasiyasında ilk dəfə və sonra isə American Beauty (1999) filmindəki roluna görə "Ən yaxşı aktyor" nominasiyasına layiq görülərək karyerasında yüksəlişə keçdi.

Həmçinin, komediya-dram filmi olan Swimming with Sharks (1994), psixoloji-triller janrında Seven (1995), kriminal-polisiyə janrında L. A. Confidential (1997), super-qəhrəman filmi Superman Returns (2006), aksiyon janrında Baby Driver (2017) kimi filmlərdə də rol aldı. 2013-dən 2017-ci ilə kimi Netflix-in siyasi-dram janrında olan House of Cards serialında Frank Underwood rolunu icra etdi. Underwood roluna görə Qızıl Qlobus mükafatını "Ən yaxşı aktyor" nominasiyasında çıxış edərək uğur qazandı.

oktyabr 2017-də, aktyor Anthony Rapp, 14 yaşında olarkən, yəni 1986-cı ildə, Speysi tərəfindən cinsi zorakılığa məruz qaldığını iddia etmişdir. Repin bu iddiasına Speysi Twitter üzərindən cavab olaraq bildirmişdir ki, bu hadisəni tam xatırlamır və ola bilsin ki, həmin vaxtı içkili olub. Nəticədə, Netflix Speysi ilə bütün əlaqələri kəsərək onu House of Cards serialından xaric etdiyini və serialın 6. sezonunun çəkilişini bilinməyən bir vaxta qədər təxirə saldığını bildirdi. Eyni zamanda, Antoninin bu iddiasından sonra bir sıra şəxslər də Speysi tərəfindən cinsi zorakılığa məruz qaldığını dilə gətirmişdir.

 İstinadlar 

Kateqoriya:ABŞ aktyorları
Kateqoriya:Nyu-Cersidə doğulanlar
Kateqoriya:Ən yaxşı kişi roluna görə Oskar mükafatı qalibləri
Kateqoriya:ABŞ-də LGBT şəxslər
Kateqoriya:Toni mükafatı laureatları
Kateqoriya:BAFTA mükafatı laureatları
Kateqoriya:ABŞ səs aktyorları
Kateqoriya:Ən yaxşı ikinci plan kişi roluna görə Oskar mükafatı qalibləri
Kateqoriya:XX əsr aktyorları
Kateqoriya:ABŞ film rejissorları
Kateqoriya:"Britaniya imperiyası" ordeninin cəngavər-komandorları
Kateqoriya:XXI əsr aktyorları